Podgora, 20. svibnja 2014.

**OBAVIJEST**

Poštovani roditelji i svi stanovnici općine Podgora, kako i sami znate, katastrofalne poplave zahvatile su neke dijelove naše zemlje i nanijele velike štete. Naši sugrađani na poplavljenim područjima trebaju svaku pomoć koju im možemo pružiti. Vrijeme je da opet pokažemo našu solidarnost i dobrotu za sve potrebite u ovoj teškoj situaciji. Zato Vas molimo da se odazovete akciji prikupljanja pomoći koju škola organizira u suradnji s OPĆINOM PODGORA, a za ljude u poplavljenim područjima.

Akcija će se održati u četvrtak, 22. svibnja 2014. od 8h – 13h. Sabirno mjesto je kod trgovine STUDENAC na početku šetnice u Podgori.

U akciji će se prikupljati sljedeće:

|  |  |
| --- | --- |
| PIĆE: | Pitka voda u plastičnoj ambalaži – ovo je najvažnije! |
| BEBE I DJECA: | * kašice za bebe, * pelene, * vlažne maramice, * mlijeko za dohranu, * kozmetika za bebe i djecu, * dječja robica – isključivo nova. |
| HIGIJENA: | * gel za suho pranje ruku, * vlažne maramice, * prva pomoć – materijali za prvu pomoć, * asepsol, * toalet papir, * ulošci, * tamponi, * sapuni, * lijekovi protiv bolova. |
| ALATI: | * konopci (za spašavanje, vuču, vezivanje…), * lopate, motike i slično, * čekići i čavli, * skalpeli, * radne rukavice, * izolir trake, powertape i sl. |
| PRIBOR ZA ČIŠĆENJE: | * metle, * sredstva za dezinfekciju, * maske za prašinu, * krpe, * papirnate ubruse, * gumene rukavice, * četke za ribanje, * spužve, * vreće za smeće. |

**VAŽNO!!! Zbog organizacijskih razloga prikupljamo samo gore navedene proizvode!**

Odjeću, hranu i ostalu pomoć možete predati u Crveni križ u Makarskoj!

Za pomo**ć u financijskom obliku** upućujemo sve građane na telefon Crvenog križa Hrvatske, gdje pozivom na broj 060 90 11 možete donirati 6,25 kuna po svakom pozivu, izravno za pomoć poplavljenim područjima!

**Također, školi koja je pretrpjela velika stradanja konkretnu pomoć možete pružiti uplatom na račun:**

**Osnovna škola "Antun i Stjepan Radić", Gunja, M. Krleže 2, OIB: 37046080177 IBAN: HR5923400091100171227 (sa naznakom „Donacija za obnovu škole“).**

Molimo Vas, još jednom pokažimo naše veliko srce za sve one kojima sada treba svaka pomoć koju im možemo pružiti.

S poštovanjem i zahvalnošću,

načelnik Općine Podgora: ravnatelj OŠ don Mihovila Pavlinovića, Podgora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

g. Ante Miličić Jakov Batinović, prof.